**Әл-Фарабидің 1150 жылдығына арналған ғылыми жобалар**

**облыстық қашықтан конкурсының**

**Ережесі**

**1. Жалпы ереже**

1.1. Облыстық қашықтан ғылыми жобалар конкурсы (бұдан былай – Конкурс) ғалым, философ Әл- Фарабидің 1150 жылдығын ұйымдастыру мен өткізу бойынша жалпы республикалық жоспарының аясында өткізіледі.

1.2. Конкурс мақсаты – оқушылардың ғалымның мұрасына қызығушылығын, шығармашылық әлеуетін дамыту.

1.3. Конкурс ұйымдастырушысы – Павлодар облысы білім беру бақармасының «Ертіс дарыны» өңірлік қосымша білім беру оқу-әдістемелік орталығы.

**2. Конкурс міндеті**

2.1. Өскелен ұрпақтың ұлы ойшыл, ғалым-энциклопедист Әл-Фараби қызметін зерделеуге қызығушылығын ынталандыру.

2.2. Оқушылар арасында ғылыми білім мен зияткерлік-шығармашылық қызметті дәріптеу, ой-өрісті кеңейту.

2.3. Шығармашыл, дарынды оқушыларды аңықтау мен қолдау.

**3. Конкурсты ұйымдастыру және өткізу тәртібі**

3.1. Конкурсқа Павлодар облысының жалпы білім беру мектептерінің, дарынды балаларға арналған мамандандырылған білім беру ұйымдарының өз жобаларын талаптарға сәйкес математика, физика, химия, биология, география секциялар бойынша орындап ұсынған 8-10 сынып оқушылары қатыса алады.

3.2. Жоба қатысушының қалауы бойынша қазақ және орыс тілдерінде орындалуы мүмкін. Жоба авторының саны – 1. Командалық жобалар қабылданбайды.

3.3. Конкурс қашықтан бір тур бойынша өтеді. Конкурсқа тақырыбына байланысты орындалған жұмыстар қабылданады.

3.4. Конкурсқа тіркелу мен рұқсат аудан/қала білім беру бөлімдерінің және мамандандырылған мектептердің сұранысы негізінде жүзеге асырылады. Сұраныстар мен жобалар ertis\_daryn\_pvl@mail.ru «Ертіс дарыны» ӨҚББОӘО электрондық мекенжайына жіберіледі.

3.5. Әр аудан – 2 жобадан, Ақсу, Павлодар, Екібастұз ққ. және мамандандырылған білім беру ұйымдары – 4 жобадан ұсынады.

**4. Жобаның құрылымына, мазмұнына және рәсімделуіне**

**қойылатын талаптар**

4.1. Конкурсқа таңдалған тақырып бойынша өздігінен орындалған зерттеулердің нәтижесі болып табылатын жобалар ұсынылады.

4.2. Жоба келесі бөлімдерден тұрады:

- титул парағы;

- мазмұны;

- аңдатпа;

- кіріспе;

- негізгі мазмұны;

- тұжырымдар мен тәжірибелік ұсыныстар;

- қорытынды;

- әдебиет тізімі;

- қосымшалар (қажет болған жағдайда).

4.3. Жоба мәтінін рәсімдеу ережелері:

- қаріп Times New Roman, №14, тік;

- азат жолы – 1 см;

- жоларалық интервал – 1,5 см;

- ені бойынша түзету;

- шеттері: жоғарғы – 2 см, төменгі – 2 см, сол жақ – 2,5 см, оң жақ – 2 см.

4.4. Жұмыс көлемі, суреттер, схемалар, кестелер, графиктер және фотосуреттерді қосқанда 20 беттен аспауы тиіс.

4.5. Қолданған әдебиет тізімі библиографиялық сипаттама ережелеріне сәйкес құрылуы тиіс (тізімде ғылыми, ғылыми-танымал басылымдар, анықтамалар, энциклопедиялар, сөздіктер, мұражайлар материалдары және т.б. болуы қажет). Internet желісінен алынған материалдардың нақты сілтемелері: авторы, жобаның атауы және электрондық мекен-жайы болуы тиіс.

**5. Конкурс жеңімпаздары мен жүлдегерлерін анықтау**

5.1. Көрсетілген мерзімде келіп түскен барлық жұмыс-жобалар сараптау комиссиясымен сырттай қарастырылады. Сараптау комиссиясының мүшелері оқушылар жұмыстарының қойылған талаптарға сәйкестігін тексереді және Конкурс жеңімпазы мен жүлдегері атанатын үздік жұмыстарды таңдайды.

5.2. Қазылар алқасы жұмысты зерделеу барысында мынадай өлшемшарттар бойынша 5-ұпайлық шкаламен бағалап, хаттама толтырады:

- тақырыпты ашу толықтығы;

- зерттеу дербестігі;

- таңдалған тақырыпқа тәсілдеменің жаңалығы мен бірегейлігі;

- ұсыныстардың түпнұсқалығы;

- тұжырымдардың сенімділігі.

Жұмыстарға рецензиялар берілмейді.

**6. Конкурс қорытындысын шығару**

6.1. Жеңімпаздар мен жүлдегерлер І, ІІ, ІІІ дәрежелі дипломдармен марапатталады.

6.2. Конкурс қорытындысы «Ертіс дарыны» ӨҚББОӘО сайтында жарияланады.